A BIZOTTSÁG 1257/2004/EK RENDELETE
(2004. július 7.)
a tagállami zászló alatt hajózó halászati egységek kéktőkehal-halászatáról szóló határozattal kapcsolatban
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a Tanács 1993. október 12-i 2847/93/EGK határozatára a közös halászati politika ellenőrzési rendszerének létrehozásáról (1), melyet utoljára az 1954/2003/EK rendelet módosított (2), és különösen annak 21. cikkében a 3. bekezdésre,
figyelemmel a következőkre:
(1)
A Tanács 2003. december 19-i 2287/2003/EK rendelete a 2004. évi halászati lehetőségekről és az ezzel összefüggő feltételek megteremtéséről egyes halászati állományok és halászati állománycsoportok tekintetében, melyek a közösségi vizeken érvényesek, és amelyek - a közösségi halászati egységek esetében - a kifogási korlátozások alá eső vizeken vannak érvényben, előirányozza a 2004. évi kéktőkehal-kvótákat (3).
(2)
A kvóta alá eső állomány kifogási mennyiségeinek korlátozásával kapcsolatos rendelkezések tiszteletben tartását biztosítandó, szükséges, hogy a Bizottság rögzítse azt az időpontot, amikor úgy tekinthető, hogy a tagállami zászló alatt hajózó halászati egységek által teljesített kifogási mennyiség kimerítette a hozzájuk rendelt kvótát.
(3)
A Bizottsággal közölt információk szerint, a tagállami zászló alatt hajózó vagy a tagállamban bejegyzett halászati egységek által az CIEM Vb (Feröer-szigetek vizei) kifogott kéktőkehal-mennyiség elérte a 2004. évre meghatározott kvótát. A Közösség 2004. április 29-cel kezdődően megtiltotta a tőkehal-állományok halászatát. Ennél fogva, indokolt ennek a dátumnak az újra megállapítása,
ELFOGADTA EZT A RENDELETET:
1. cikk
A tagállami zászló alatt hajózó vagy a szóban forgó tagállamban bejegyzett halászati egységek által az CIEM Vb (Feröer-szigetek vizei) zónában kifogott kéktőkehal-mennyiség vélhetően elérte a 2004. évre meghatározott kvótát.
A CIEM Vb (Feröer-szigetek vizei) zóna vizein a kéktőkehal-halászat, valamint a kifogott állományok fedélzeten tárolása, átrakása és kirakodása a tagállami zászló alatt hajózó vagy a szóban forgó tagállamban bejegyzett halászati egységek számára - a rendelet alkalmazásának időpontjától kezdve - tilos.
2. cikk
E rendelet az Európai Unió Hivatalos Lapjában való megjelenését követő napon lép hatályba.
2004. április 29-től alkalmazandó.
A rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 7-én.